ประจำเดือนมาตอนต้นเดือนไปรอบนึงแต่มีปริมาณที่น้อยกว่าปกติ แล้ววันนี้ก็มีประจำเดือนมาอีก อันนี้คือผิดปกติมั้ยคะ
สวัสดีค่ะ เลือดประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาถี่กว่านี้ คือมาห่างกันน้อยกว่า 22 วันนับจากครั้งก่อนนั้น ถือว่าอาจจะเป็นเลือดออกผิดปกติทางช่องคลอดที่ไม่ใช่ประจำเดือนได้ สาเหตุเช่นผลข้างเคียงจากการใช้ยาคุมฉุกกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นหากยังมีเลือดออกผิดปกติทางช่องคลอดต่อเนื่อง เช่นเกิน 7 วันขึ้นไปแล้ว หรือออกมาก ปวดท้องน้อยด้วย ควรไปพบแพทย์เพื่อตรวจเพิ่มเติม